

 **REPUBLIKA HRVATSKA**

 **PRIMORSKO-GORANSKA ŽUPANIJA**

 **GRAD CRES**

**Cres, Creskog statuta 15, Tel. 051/661 950, Fax 051/571-331**

 **GRADONAČELNIK**

KLASA: 363-04/20-1/14

URBROJ: 2213/02-04-02/3-20-

Cres, 09. ožujka 2020. godine

Na temelju članka 36. stavka 9. Zakona o održivom gospodarenju otpadom („Narodne novine“ broj 94/13, 73/17, 14/19, 98/19) i članka 47. Statuta Grada Cresa („Službene novine Primorsko-goranske županije br. 29/09, 14/13, 5/18, 25/18), Gradonačelnik Grada Cresa 09. ožujka 2020. godine podnosi

**I Z V J E Š Ć E**

**o lokacijama i količinama odbačenog otpada, troškovima**

**uklanjanja odbačenog otpada i provedbi mjera na području Grada Cresa za 2019. godinu**

1. **Uvod**

Temeljem članka 36. stavka 9. Zakona o održivom gospodarenju otpadom, ("Narodne novine" broj: 94/13, 73/17, 14/19, 98/19), izvršno tijelo jedinice lokalne samouprave dužno je izvješće o lokacijama i količinama odbačenog otpada, troškovima uklanjanja odbačenog otpada i provedbi mjera podnijeti predstavničkom tijelu jedinice do 31. ožujka tekuće godine za prethodnu kalendarsku godinu.

1. **Postojeće stanje**

Na području Grada Cresa utvrđene su sljedeće lokacije na kojima je odbačen otpad:

1. Turion (prolaz gledano sa lijeve strane rampe iz smjera ulaza u grad),
2. uz županijsku cestu prema Gavzi, područje sv. Andrej (neposredna blizina VIP odašiljača),
3. uz nerazvrstanu cestu prema naselju Grmov.

Na gore navedenim lokacijama provodile su se posebne mjere radi sprječavanja odbacivanja otpada. Na lokaciji broj 1. uklonjen je građevinski otpad, otpadno drvo (stari prozori, pod i sl.), ali i nekoliko komada krupnog otpada (prikolica, stare bicikle), te su postavljene fizičke barijere (četiri metalna reflektirajuća stupića) radi onemogućavanja prolaza vozilom u navedeni prolaz i odbacivanja otpada. Na lokaciji broj 2. nakon čišćenja navedenog područja (40 m3 građevinskog otpada) u cilju daljnjeg sprječavanja odbacivanja otpada u okoliš postavljena je fizička prepreka (veliko kamenje) cijelom dužom kritičnog područja, te je postavljen znak zabrane odlaganja otpada. Na lokaciji 3. uklonjen je građevinski otpad (120 m3), te je postavljen znak zabrane odlaganja otpada.

Komunalni redari Grada Cresa provode redoviti nadzor nad navedenim lokacijama radi utvrđivanja postojanja odbačenog otpada.

1. **Troškovi uklanjanja odbačenog otpada u 2018. godini za Grad Cres**

Iz Proračuna Grada Cresa je za troškove uklanjanja odbačenog otpada na divljim odlagalištima u 2019. godini utrošen iznos od 43.250,00 kuna sa PDV-om. U Proračunu Grada Cresa je za troškove uklanjanja odbačenog otpada sa nelegalnih odlagališta za 2020. godinu planiran iznos od 20.000,00 kuna.

1. **Zaključak**

Unatoč zakonski uređenom sustavu gospodarenja otpadom prisutno je neodgovorno odlaganje otpada na lokacijama koje za to nisu predviđene, što za posljedicu ima nepovoljan učinak na okoliš i financijski teret za proračun Grada Cresa.

Tijekom 2019. godine komunalni redari su u okviru redovitih obilazaka terena provodili nadzor nad divljim odlagalištima.

U 2019. godini je započeto uspostavljenje sustava za zaprimanje obavijesti o nepropisno odbačenom otpadu, uspostavljanje sustava evidentiranja lokacija odbačenog otpada, provedba redovitog godišnjeg nadzora područja, kao i provođenje i drugih mjera sukladno odluci o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Grada Cresa.

**GRADONAČELNIK:**

**Kristijan Jurjako, struč. spec. oec.**